Битка при Харков (1942)
Битката при Харков през май 1942 г. е едно от сраженията между съветски и германски войски за контрол над украинския град Харков по време на Втората световна война. Битката е неуспешен опит на Съветския съюз да отнеме стратегическата инициатива на Източния фронт от Вермахта. Започнала със съветска офанзива, в резултат на германското контранастъпление тя завършва с тежко поражение на Червената армия и забавя прелома във военните действия.